Vysoký krvný tlak
Dobrý deň. Už 7 rok beriem Alventu 150 mg 2 tablety ráno. Nedávno som zistil ze mam zvýšený tlak 150/105 a tep 95. Znížil som užívanie na 1 tabletku. Moja otázka je ci sa mi upraví tlak do normálu? Predtým som mal ideálny tlak. Ďakujem za odpoved
Dobrý deň,
ďakujeme za Vašu otázku.
Hypertenzia patrí medzi časté vedľajšie účinky lieku Alventa. Ak sa Vám však vyskytla po 7 rokoch liečby uvedeným liekom, súvis nežiadúceho účinku s prebiehajúcou liečbou liekom Alventa je málo pravdepodobná. Bez ohľadu na príčinu však neodporúčam samovoľnú úpravu dávky. Je potrebné podstúpiť lekárske vyšetrenie a lekár na základe toho rozhodne o ďalšom liečebnom postupe. Na základe príčiny, ktorá vedie k zvýšenému krvnému tlaku, Vás môže lekár informovať aj o prípadných prognózach.
Prajem skorú úľavu od ťažkostí.
S pozdravom
PharmDr. Veronika Kiabová